google/wiki40b huggingface dataset:
Æge

Æge (norrønt: Ægir) er i den norrøne mytologien en jotun som rår over havet. Han er gift med Rån (Ran) og har ni døtre som er bølgene. Rån fisker opp druknede sjømenn i garnet sitt. Æge kalles også Hlér og Gyme (Gymir). Æge er bror av Vinden og Ilden. 
Æge har to tjenere; Fimafeng og Elde. Boligen hans lyses ikke opp med vanlig ild, men av skinnende gull. Lys stråler også fra mjøden, som for øvrig bar seg selv rundt til gjestene.

Æges fest

Æge ber hvert år æsene sammen til ete- og drikkegilde. Ved en anledning har ikke Tor kommet enda, han er ute i østerveg. Æsene skryter veldig av tjenernes innsats. Loke blir så misunnelig av at andre får skryt, og plutselig slår han Fimafeng ihjel. Æsene blir rasende, og jager Loke langt til skogs. Loke føler seg urettferdig behandlet, siden han hadde blitt jagd på grunn av en ussel tjener. Han vil tilbake til festen, men blir stanset i døren av Æges andre tjener, Elde. Han råder Loke til ikke å gå inn, siden æsene er så sinte på ham, men Loke baner seg vei inn. Æsene sier at han ikke er velkommen, men listige Loke minner (som mange ganger tidligere) Odin på at de er blodsbrødre, og at han har lovet å alltid stå på Lokes side. Odin befaler derfor at de skal gi plass til Loke. 
Loke setter seg og drikker, og fornærmer æsene en etter en. Æges hall er et fredlyst sted, så æsene vil ikke la seg hisse opp av det han sier. Men når Tor endelig kommer, og hører Loke, finner han seg ikke i dette, og ble så sint at Loke finner det best å stikke av. Han drar til Jotunheim, og bygger seg der en hytte med fire dører slik at han kan stikke av alle veier. Ofte skaper han seg om til en laks, og gjemmer seg i elven. 
Æsene greier likevel å fange ham, og tvinger ham til å gå inn i sin vanlige kropp. De tar med seg Loke og hans sønner, Vale og Narve, til en hule. Vale føler seg fanget, så han gjør seg om til en ulv, angriper Narve og river over strupen hans før han rømmer. Æsene tar så Narves tarmer og binder Loke med dem. De blir øyeblikkelig til kaldt og hardt jern. Lokes hustru Sigyn fortviler over mannens skjebne, men får ingen nåde. Skade henger en orm over hodet til Loke slik at giftig eiter (gift eller syre) drypper ned på ham. Sigyn finner en skål som hun holder under ormens hode, men hver gang hun må tømme den, drypper eiteren på Loke, og da vrenger Loke slik på seg at det blir jordskjelv. Slik skal Loke ligge helt til Ragnarok.
Mineralet ægirin er oppkalt etter Æge.
Astrocara

Utseende

En middelsstor gullbasse, brunsvart med fine, brungule striper som danner et stjernemønster (mer eller mindre).

Utbredelse

Arten er utbredt i det sørlige Brasil.
Love in Paris

Love in Paris er en erotisk dramafilm utgitt i 1997, en oppfølger til 9 1/2 Weeks. I USA ble den utgitt som en Another 9 1/2 Weeks
Mickey Rourke er nok en gang i hovedrollen som John Gray. Angie Everhart medvirker. Denne oppfølgeren er regissert av Anne Goursaud og ble sluppet direkte på video i USA, for dårlige kritikker.
Epic Games

Historie

Epic Games ble først startet med navnet Potomac Computer Systems i 1991 av Tim Sweeney i Rockville, Maryland. Potomac Computer Systems ga ut sitt første spill, som var ZZT, samme år. Selskapet byttet senere navn til Epic MegaGames,  fjernet senere mega og heter nå bare Epic Games.
Descarpentriesiola

Utseende

En middelsstor, noe bred, fargerik praktbille. Hodet og pronotums midt er grønnlig skinnende, pronotums sider bredt kobberfargede, dekkvingene blåskimrende med grønne flekker. Hode og pronotum er rundede, dekkvingene avsmalnende bakover med tre svake, opphøyde lengderibber.

Utbredelse

Arten er utbredt i Botswana og Namibia.
Aktuell debatt

Aktuell debatt var et debattprogram på NRK Fjernsynet i Norge fra 1962 og utover i 1960-årene. Politiske -ismer sto på agendaen, og flere politiske profiler diskuterte hver sin politikk med hverandre. Etter kort tid fikk programmet kritikk for sine debatter, men ble likevel svært populært blant fjernsynstittere landet over.
Kejsergade

Kejsergadesaken

I 1969 ble det avslørt at Forsvarets Efterretningstjeneste hadde en avlytningssentral i Kejsergade. Den befant seg i kjelleren til en av Københavns Universitets eiendommer, hvor Asiatisk Institut holdt til, og ble formentlig brukt til avlytning av utenlandske ambassadørers telekommunikasjon. Studentene ved Asiatisk Institut hadde undret seg over den store trafikken inn og ut av kjelleren, og planla en protestaksjon. Dagbladet Information kom dem i forkjøpet med en dag således at sentralen ble avslørt den 22. oktober 1969. Under pressens fulle oppmerksomhet ble lokalene rømt, og hele affæren medførte sterk kritikk av fremfor alt Universitetet og Forsvarets Efterretningstjeneste, men også statsministeren og forsvarsministeren måtte høre kritikk.
Teratoneura

Utseende

Små til middelsstore (vingespenn ca. 35 millimeter) sommerfugler med litt kantete vinger. Oversiden er oransje med bredt brune ytterkanter. Undersiden av bakvingen er oransje med brune kanter, undersiden av bakvingen mørkbrun med lysere brune tegninger.

Levevis

Larvene lever av blågrønnbakterier, alger, lav og annet organisk materiale som de skraper av trestammer. De ser ut til alltid å leve i nærheten av kolonier av maur i slekten Crematogaster.
Disse sommerfuglene lever i skog.

Utbredelse

Slekten er utbredt i Vest- og Sentral-Afrika.
Fanahammeren

Historie

Navnet kommer fra områdets stedsnavn «Fane» som senere ble omskrevet til Fana. «Hammaren» har sin opprinnelse i to svært karakteristiske «hammare» eller 8-10 m høye nuter som steg nærmest loddrett opp fra sjøen. Fartøyer kunne legge seg helt inn til «hammarne». En av disse «hammarne» er fortsatt intakt og det er bygd et sjøhus/bolig kloss opp under hammaren. Den andre er delvis sprengt bort da stedet fikk «nyveien» i 1922 (årstall innhugd i rester av hammaren)
Fanahammaren var fra gammelt av Fanabygdens landingssted for transport sjøveis. Dette er i vår tid markert ved utallige dunger av ballaststein spesielt i sundet mellom Fanaholmen og hovedbygget med «kaien» som for 100 år siden ble det lokale kooperative foretak. Fana Sparebank (nå hovedsete Nesttun) ble startet på Fanahammaren. 
Lensmannen bodde på «Lensmannshaugen» (en av Hammarne), på Hammarsæte hvor stedets gårdsbruk også lå. Stedet hadde kongelig skjenkebevilling fra 1500 tallet. Da industrialiseringen kom til stedet omkring 1850, var det på selve Fanahammaren etablert et klyngetun, mens tilflyttere bosatte seg på småjordene mot sør og mot nord. Det fantes også en liten kornmølle på «Hammaren», hvor det senere ble fiskematproduksjon.
Stend Mølle  rett nord for «Hammaren» ble senere anlagt i elv fra Stendavatnet. Senere ble «Møllen» industrialisert til ulik fabrikkvirksomhet. Wollert Konow fikk anlagt kraftverk med vann fra det samme kraftkilde. Konow fikk også etablert Stend Jordbrukskole (steinstøtte av Konow i «Konow-skiftet»). Mot sør etablerte fam Rosendal spinneri og reperbane samt et mindre kraftverk ved Fanaelvens utløp fra Kalandsvassdraget gjennom Klokkarvannet  Denne elven renner forbi Fana kirke med gamle veibuer av stein som er synlig også i dag. 
Stend Mølle ble etterhvert en stor arbeidsplass: Omkring 1950-1960 arbeidet ca. 80 personer med hermetikk, syfabrikk, tareforedling, malingsprodukter, senere elektronisk industri. Rosendal Fabrikker hadde ansatt litt færre. For begge var det etablert egne arbeiderboliger, den største hos Rosendal eller i «Fossen» (Fanafossen). 
Ansatte ved Stend Jordbruksskole dannet mer av det akademiske miljø på stedet, mens de fleste andre beboere var industriarbeider og småbrukere. 
Fanahammeren (idag) er bebygd med et stort antall eneboliger anlagt på de tidligere småbrukerjordene.
Folketallet for selve Fanahammeren på strekningen mellom tidligere Stend Mølle og Rosendal Fabrikker er ca. 600 personer.
VM i svømming 2011 – 200 meter fri menn

Semifinaler

Semifinalene ble avholdt kl. 18.57.
Spillskaperlaget

Spillskaperlaget, forkortet SSL, er en forening (988 217 077 i Enhetsregisteret) for spillskapere i Norge. Laget er en interesseorganisasjon for skapere av alle typer spill, men retter seg særlig mot rollespill, brettspill og laiv. Spillskaperlaget har som formål å fremme og skape engasjement rundt norske spill. Foreningen ble stiftet 26. november 2004 og er tilknyttet Hyperion.
Harold Cummings

Landslaget

Han ble tatt ut i Panamas tropp til VM i fotball 2018 i Russland.
Ingula vannkraftverk

Ingula vannkraftverk er et pumpekraftverk under bygging i Drakensberg-fjellene nær grensen mellom provinsene Free State og KwaZulu-Natal, i det sørøstre Sør-Afrika. Anlegget får en utbygd produksjonskapasitet på 1.333 MW fordelt på 4 enheter à 333 MW hver. Reservoarene skal dannes av Bedforddemningen og Bramhoekdemningen, beliggende 4,6 km fra hverandre med et tunnelanlegg for overføring av vann mellom kraftverket og øvre og nedre reservoar.
Operatør er det statlige energiselskapet Eskom., og anlegget skal stå ferdig i 2012.
Tormato

Bakgrunn

Albumet ble skrevet og innspilt i en periode der alle i bandet var usikre på hvilken musikalsk retning bandet skulle ta. Dette var under den store punk-revolusjonen, og band som var symboler på «de etablerte», blant andre Yes, Genesis og Led Zeppelin, ble kalt «dinosaurer».
Dette er det andre og siste albumet der Hipgnosis laget coveret. Albumet skulle opprinnelig hete Yes Tor etter en geologisk formasjon i det sørlige England, men ble endret av Hipgnosis da Rick Wakeman kastet en tomat på deres utkast til platecover. Utkastet, med tomat-sølet på, ble det ferdige platecoveret!
Etter dette albumet forsøkte Yes å spille inn et nytt album i 1979, som i etterkant er blitt kalt «Golden Age-innspillingene»/«Paris-innspillingene», men ga til slutt opp. Rick Wakeman og Jon Anderson forlot bandet, mens Chris Squire, Steve Howe og Alan White ville fortsette som trio, men muligens under et nytt navn.
Langduskpingvin

Beskrivelse

Langduskpingvin er sort på oversiden og hvit på undersiden. Fra roten av overnebbet løper den en strek av gule fjær, som ender opp i en fjærdusk som står i vinkel i bakkant av tinningen. Hodet er sort og har strittende sorte fjær, øynene rødlige og nebbet rødbrunt. Undersiden av vingene, som er omdannet til luffelignende svømmeredskaper, er sorte innerst og ytterst og hvite på midten. Oversiden av vingene er sort. Føttene, som har svømmehud, er grårosa og har sorte klør. Som hos andre pingviner sitter lemmene langt bak på kroppen, noe som gir fuglen en oppreist stilling når den står og går.
Den er nært beslektet med klippehopperpingvin (Eudyptes chrysocome), som den ble separert fra i 2006. Det er fortsatt uenighet omkring delingen i to arter, men arten anerkjennes nå av flere, blant annet av WoRMS og BirdLife International.
Langduskpingvin skiller seg visuelt fra klippehopperpingvin gjennom å ha en noe bredere stripe med (gule) randhår og lengre (større) fjærdusk.
Arten blir omkring 52 cm høy og 3 kg tung.

Utbredelse

Mer enn 80% av bestanden befinner seg på øyene Tristan da Cunha og Gough Island i St. Helena, Ascension og Tristan da Cunha, et britisk oversjøisk territorium i Sør-Atlanteren. Resten av bestanden befinner seg på Île Saint-Paul og Île Amsterdam i Det indiske hav.

Atferd

Arten hekker på klipper og fjellgrunn i bratt terreng, som regel nær tilgang på ferskvann. For å komme til de beste plassene spretter pingvinene fra stein til stein, og det er kjent at klippehopperpingvinene kan gjøre sprang på opp mot 150 cm.
Langduskpingvinen er en sosial sjøfugl som lever i store kolonier, som kan telle over 100 000 par. Parene er monogame og returnerer vanligvis til den samme hekkeplassen hvert år. Eggleggingen starter i august. Hunnen legger vanligvis to egg av ulik størrelse. Som regel overlever bare kyllingen fra det største egget, det andre hunnen legger. Inkubasjonstiden er cirka 33 dager, og begge foreldrene bytter på om å ruge eggene. Etter klekkingen vil hannen vokte på avkommet de første 25 dagene, mens hunnen jakter og mater ungen(e) daglig. Deretter forlater kyllingene redet og danner små ungfuglflokker, mens foreldrene jakter på føde og mater dem.
Dietten består av krill, småfisk og blekksprut som jakter under dykking. Det er kjent at arten kan dykke til 100 m eller mer når den jakter på mat.
Mladen Mladenović

Landslaget

Mladen Mladenović spilte 19 landskamper for Kroatias herrelandslag. Han ble tatt ut i Kroatias tropp til EM i fotball 1996.
Frankfurt internasjonale lufthavn

Historie

Et notat fra Frankfurts overborgermester Ludwig Landmann fra 1924 slo fast at den allerede eksisterende Flughafen Frankfurt-Rebstock trolig ikke kunne utbygges tilstrekkelig. I 1930 besluttet magistraten etter flere års meteorologiske, geografiske og transporttekniske undersøkelser og planlegning å bygge en ny lufthavn syd for Frankfurt. Planene ble lagt på is som følge av den økonomiske krisen, men i 1933 ble planene satt ut i livet av regjeringen og et stort område i Frankfurter Stadtwald (byskogen) ryddet for å gjøre plass til lufthavnen.
Den 14. mai 1936 landet første gang et luftfartøy på den nye Flug- und Luftschiffhafen Rhein-Main, LZ 127 «Graf Zeppelin». Den offisielle åpningen fant sted 8. mai 1936. I de neste årene var lufthavnen base for de to største tyske luftskip, LZ 127 «Graf Zeppelin» og LZ 129 «Hindenburg». «Hindenburgs» havari i Lakehurst i 1937 innebar en slutt på regelmessig sivil lufttransport ved lufthavnen, som under krigen ble benyttet som en viktig base for Luftwaffe. Etter annen verdenskrig foregikk en voldsom utbyggelse, og amerikanerne etablerte en stor luftbase i tilknytning til lufthavnen. Den ble brukt som en av de vestallierte hovedbaser under luftbroen til Berlin. Amerikanerne har nå avviklet sitt nærvær ved lufthavnen til fordel for Ramstein, for å konsentrere sine styrker i europeiske allierte NATO-land på færre baser. I forbindelse med dette vil den sivile delen av lufthavnen utbygges ytterligere med en ny rullebane og en tredje terminal.

Terminaler

Frankfurt lufthavn har to passasasjerterminaler, disse er knyttet sammen med det førerløse toget SkyLine og med busser. En tredje terminal er prosjektert på området til den nedlagte US Air Base, den skal stå ferdig i 2015.

Terminal 1

Terminal 1 ble åpnet 14. mars 1972, og ble da kalt Terminal Mitte (den midtre rerminal) fordi den lå midt på langs rullebanene og mellom den opprinnelige terminalen i øst og frakt-terminalen i vest.

Terminal 2

Terminal 2 ble åpnet 24. oktober 1994.
Charlie Pace

Charlie Pace er fiktiv figur i den amerikanske TV-serien Lost som forteller om livene til de overlevende etter et flykrasj på en øde, mystisk øy i Stillehavet. Charlie er spilt av den engelske skuespilleren Dominic Monaghan. Han var en fast rollefigur i de første tre sesongene og fortsatte å dukke opp fra tid til annen i de påfølgende sesongene fram til den aller siste finaleepisoden.
Charlie er introdusert som en av hovedfigurene i den første episoden. Tilbakeblikk viser livet hans før flystyrten. Han var medlem av et rockeband kalt Drive Shaft. Innledningsvis kjempet han mot sin avhengighet mot heroin, men klarer til sist å holde seg ren samtidig som han etablerer et vanskelig romantisk forhold til Claire Littleton (spilt av Emilie de Ravin), og forsøker å fungere som en farsfigur for Claires sønn  Aaron. I tillegg utvikler han et nært vennskap med Hugo «Hurley» Reyes (spilt av Jorge Garcia) og Desmond Hume (spilt av Henry Ian Cusick).
I sesong tre av showet begynner Charlie å møte sin uunngåelige død da Desmond gjentatte ganger forutser hans skjebne. I finaleepisoden i sesong tre, «Through the Looking Glass», drukner Charlie i hendene på rollefiguren som kaller seg for Mikhail Bakunin, ikke den historiske russiske anarkisten (spilt av Andrew Divoff), og ofrer seg selv i et forsøk på å redde de andre overlevende. Grunnet at Lost ikke hadde en lineær foretellerteknikk i henhold til historiens virkelige og overnaturlige hendelser, opptrer Charlie flere ganger i sesong fire og seks, og er framtredende figur i seriens avslutning «The End».
Elektronisk dansemusikk

Elektronisk dansemusikk (også kjent som EDM eller klubbmusikk) er betegnelsen på et sett med perkussive sjangre i elektronisk musikk, hvor musikken primært er produsert til bruk av DJ-er på nattklubber for å bli danset til. Produsenter av edm bruker hovedsakelig elektroniske instrumenter som synthesizere, trommemaskiner, sequencere og samplere.
Felles i all elektronisk dansemusikk er et stødig og relativt rask tempo (normalt en fart på mellom 120 til 150 BPM, men enkelte sjangre kan nå 180 BPM), et bass-basert trommemønster som repeteres, og nedtoning av tekster og vokal - elektronisk dansemusikk er hovedsakelig instrumental.
De mange sjangrene i elektronisk dansemusikk kan deles inn i to hovedkategorier, basert på hvilket grunnleggende trommemønster som ligger i bunn: «Four-to-the-floor» og «breakbeats».
«Four-to-the-floor» refererer til trommemønstre hvor basstromma konstant slår fire fjerdedelslag hver takt. Begrepet stammer fra disco (og før det rock), og viser til  trommeslageren som trår fotpedalen på basstromma fire ganger hver takt for å spille et firefjerdedelsmønster. I elektronisk dansemusikk er trommesettet og trommeslageren byttet ut med en trommemaskin. De primære grenene i «four-to-the-floor» er techno, house og trance.
«Breakbeats» refererer til trommemønstre i såkalte «breaks», det vil si partier med kun perkusjon som er samplet fra gamle funk- eller disco-plater. Begrepet stammer fra funk, og viser til når resten av bandet tar seg en pause, en «break», og lar trommeslageren fremføre en trommesolo. 
Breakbeats skiller seg fra four-to-the-floor på flere måter. Breakbeats er vanligvis et helt trommesett-mønster, og ikke bare én basstromme som går i 4/4-takt. Breakbeats er opptak av «ekte» trommeslag og inneholder derfor tidsvariasjoner som ikke finnes i programmerte trommemaskinrytmer. I sjangre som jungle og drum and bass økes tempoet i breakbeaten kraftig (tempoet kan for eksempel økes fra 92 BPM til 160), mens i sjangre som big beat, breakbeat og hiphop økes tempoet i mindre grad (for eksempel en økning på 20-30 BPM).
Elektronisk dansemusikk oppstod mot slutten av 70-tallet som et resultat av fremveksten av disco, nattklubber og moderne DJ-ing, samt fallende priser på effektive elektroniske musikkinstrumenter som synthesizere, sequencere og trommemaskiner. Mange disco-produsenter vendte seg bort fra tradisjonelle instrumenter (som gitar, bassgitar, trommer, piano, messingblåsere, fioliner og fløyter) og omfavnet i stedet elektroniske instrumenter. Donna Summers banebrytende låt «I Feel Love» fra 1977, produsert av Giorgio Moroder, regnes som et av de første eksemplene på elektronisk dansemusikk. Kraftwerks singler «Autobahn» fra 1975 og «Trans Europe Express» fra 1977 er to andre eksempler. Begge singlene ble store undergrunnshits på diskoteker verden over, og spesielt i svarte klubbmiljøer i New York, Detroit og Miami.
På 1980-tallet sprang de første sjangrene ut av lokale klubbmiljøer, for eksempel oppstod «house» i Chicago, «garage» i New York, og «techno» i Detroit.
Staffordshire Police

Staffordshire Police er en engelsk politistyrke som betjener Staffordshire og Stoke-on-Trent i regionen West Midlands.
Styrken ble opprettet 1. januar 1968 under navnet Staffordshire County and Stoke-on-Trent Constabulary ved sammenslåing av Staffordshire Constabulary og Stoke-on-Trent City Police. Noen områder ble avstått til det nye West Midlands Police i 1974, og samtidig fikk styrken sitt nåværende navn.
I begynnelsen av 2006 foreslo innenriksdepartementet å slå styrken sammen med Warwickshire Constabulary, West Mercia Constabulary og West Midlands Police til en felles styrke for West Midlands.
Stensund och Krymla

Stensund och Krymla er et tettsted i Trosa kommune i Södermanlands län i Södermanland i Sverige. I 2010 hadde tettstedet 346 innbyggere.
Mantus

Mantus er i etruskisk mytologi sammen med sin kvinnelige ledsager Mania guder for underverden på Posletten, som beskrevet av den senantikke filologen Servius, men riktigere er det at de var guder for de døde i underverden, ikke dødsriket i seg selv. De ble assosiert med byen Mantua (italiensk Mantova), fødestedet til den latinske dikteren Vergil, og byen kan ha fått sitt navn fra guden. En dedikasjon til guden manθ fra den arkaiske perioden (575-480 f.Kr.) ble funnet i en helligdom ved Pontecagnano.
Mantus er avbildet på etruskiske graver og sarkofager som en mann med et vilt ansikt, vinger og tunika, og hans attributter har vært en hammer, men noen ganger et sverd. Andre steder i Etruria ble guden kalt for Śuri, antagelig for å bli identifisert med Soranus, en sabinsk guddom knyttet til underverden som romerne overtok.
Mantus’ kvinnelige ledsager var Mania. Navnet på dette guddommelige paret indikerer at de var knyttet til manere (Di Manes, «de avdødes ånder»), ktoniske guder eller avdøde ånder i romersk mytologi, og som etruskerne kalte man(im).
Det vanlige litauiske mannsnavnet Mantus er ikke relatert til den etruskiske guden.
Henrik den hellige

Henrik den hellige, født i England ca. år 1100, død ca. 1156 i Finland er Finlands nasjonalhelgen. Han var biskop i Uppsala, og ble drept under korstog til Finland sammen med kongen Erik den hellige. Han døde trolig 20. januar, men minnedagen i Sverige og Finland er 19. januar. St. Henriks dag kalles på finsk Heikinpäivä eller Talviheikki («Vinter-Henrik») og markerer tradisjonelt midtvinter (Keskitalvi). Hans andre festdag, translasjonsdagen 18. juni, ble kalt Kesäheikki, «Sommer-Henrik».
Excalibur (bilmerke)

Excalibur er et amerikansk bilmerke, startet av Brooks Stevens (1911–1995). De bygger biler i retro-stil.
Den første prototypen var en bil med mange likhetstrekk med Mercedes' SSK-modell fra 1927. Den ble bygget på chassiset til Studebakers Lark Daytona Cabriolet-modell og fikk navnet Mercebaker SS. Den ble vist på bilutstillinger i 1964, den første i april i New York. Den første prototypen hadde et aluminiumskarosseri og en Studebaker V8-motor med kompressor på 290 hk. Denne ble ganske tidlig erstattet med Chevrolets 327 kubikktommer 300 hestekrefters Corvette-motor da produksjonen startet. Karosseriet ble tidlig i produksjonen erstattet av glassfiber. De tidligste utgavene var god for 0–100 km/h på cirka 5,5 sekunder.
I 1997 hadde de produsert over 3500 biler.
Høljarast bru

Høljarast bru er ei vegbru på Fylkesvei 33, som krysser elva Etna. Da Etna på denne strekningen er grenseelv mellom Etnedal og Nordre Land, så ligger brua i begge kommuner.
Brua er ei betongbru, bjelkebru, NIB, forspent med samvirke. Byggeår er 1942. Lengden på brua er 34 meter, den har to spenn, hvorav det lengste er 21.5 meter.
Den gamle Høljarast bru ble sprengt av norske styrker 23.april 1940, for å hindre tyskernes framrykking. Det var harde kamper her da. Det er reist et krigsminnesmerke ved fundamentet til gamle brua, til minne om kampene i 1940.
Callipyrga

Utseende

En middelsstor, bred, lysbrun trebukk. Oversiden er delvis kledt med korte, nedliggende, virvlende, hvite hår. Antennene er litt lengre enn kroppen, lysbrune, de midterste leddene med svart spiss. Pronotum har en pigg på sidene. Dekkvingene har skarpt rettvinklede "skuldre" og er tilsmalnende bakover, med spredte, svarte flekker og fine lengderibber.

Utbredelse

Arten er utbredt i Australia og Bismarckøyene.
Hjemmesykehus

Hjemmesykehus er behandling og pleie av kronisk syke pasienter i hjemmet for sykdommer og plager som vanligvis behandles på sykehus. Når man er syk, har man krav på pleie- og omsorgstjenester, men pasienten kan ikke selv velge hvor tjenestene skal gis . Kommunen står fritt til å bestemme om pasienten skal få tjenestene i hjemmet eller på institusjon. 
Hvis man skal legges inn på sykehus, kan man velge hvilket sykehus man skal legges inn på (Fritt sykehusvalg).
Marielund (Strängnäs)

Marielund er et tettsted i Strängnäs kommune i Södermanlands län i Södermanland i Sverige. Det består av rekkehus og villabebyggelse oppført på 2000-tallet. I 2010 hadde tettstedet 416 innbyggere.
Stortingets helse- og omsorgskomité

Stortingets helse- og omsorgskomité er en fagkomité i Stortinget. Den behandler saker om helsetjenester, pleie- og omsorgstjenester, folkehelsearbeid, rusmiddelpolitikk og legemidler.